# Ahed Tamimi

Ahed Tamimi (àrab: عهد التميمي) (Nabi Salih, 31 de gener de 2001) és una activista política palestina.
Mentre a Palestina i el món àrab és vista com una heroïna de la resistència, l'opinió pro-israeliana l'acusa d'orquestrar les seues agressions per a commoure l'opinió pública internacional, raó per la qual l'han batejada «Shirley Temper» («Shirley Temperament», en referència a l'actriu Shirley Temple).
| « | Darrere de cada home hi ha una gran dona. La dona palestina no només està darrere. És el símbol de la resistència. | » |
| — Ahed Tamimi |||

## Biografia

Nascuda el 2001 a Nabi Salih, és filla dels també activistes Bassem Tamimi i Neriman Tamimi. Per aquesta activitat política tots dos han estat empresonats en algun moment. Als tretze anys, el desembre de 2012, viatjà a Turquia juntament amb la seva mare, Neriman Tamimi, per a rebre el premi Handala al coratge, atorgat pel municipi de Başakşehir en record del personatge homònim creat pel dibuixant Naji al-Ali i símbol de la lluita palestina.
El 18 de desembre de 2017, Tamini fou arrestada per l'exèrcit Israelià, acusada d'haver increpat i colpejat dies abans uns soldats que vigilaven el seu poble durant una manifestació contra l'ocupació israeliana: els soldats israelians entraren a casa seva de nit, mentre dormia, i colpejaren els membres de la família i els confiscaren tots els ordinadors i càmeres abans d'endur-se-la detinguda. La seva mare també fon arrestada.
En un vídeo que es feu viral, enregistrat el 15 de desembre, es veu com Tamini i la seua cosina Nour Naji, llavors amb vint-i-un anys, s'arrimen a dos soldats els quals havien entrat en el jardí de sa casa, els sacsegen, els espenyen i els peguen puntellons i galtades abans que sa mare intervinga i els soldats se'n vagen.
El juí contra Tamimi començà dimarts 13 de febrer de 2018 a porta tancada, després que els jutges del tribunal militar expulsessin tots els periodistes i diplomàtics internacionals acreditats i només permetessin l'accés a la sala dels familiars: Tamini estava acusada de dotze càrrecs i s'enfrontava a una pena de deu anys de presó. Huit mesos més tard, Tamimi eixí en llibertat el juliol de 2018. Poc després, al setembre feu una gira internacional per a relatar la seua experiència: en la segona visita a València, convidada pel moviment BDS, Tamimi i sa mare protagonitzaren un acte al Teatre Micalet en el qual denunciaren l'empresonament massiu de menors palestins en presons israelianes.

## Detenció de 2023

El 6 de novembre de 2023, soldats israelians l'arrestaren a Nabi Salih per «sospita d'incitació a la violència i activitats terroristes». Les forces israelianes també escorcollaren la casa familiar i confiscaren els telèfons mòbils de la família.
L'arrest es produí després dels informes israelians sobre una publicació en un perfil d'Instagram suposadament d'ella, en la qual demanava una massacre violenta de colons israelians a Cisjordània, fent referència a Adolf Hitler. Una font de seguretat israeliana mostrà a l'Agence France-Presse la suposada publicació d'Instagram quan preguntà sobre el motiu de l'arrest. La seva família negà que tingués un compte d'Instagram o que escrigués en hebreu, mentre que la suposada publicació estava en hebreu i àrab. La mare de Tamimi, negant que tingués res a veure amb la publicació, digué que hi havia «desenes de pàgines (en línia) a nom d'Ahed amb la seva foto, amb les quals no té cap connexió». El pare de Tamimi, Bassem Tamimi, havia estat arrestat per les forces israelianes una setmana abans.

## Referències

* ↑ Joan Cañete Bayle «Ahed Tamimi». El Periódico, 20-12-2017 [Consulta: 21 desembre 2017].
* ↑ Ruth Eglash «Israelis call her ‘Shirley Temper.’ Palestinians call her a hero.» (en anglés). The Washington Post, 19-12-2017 [Consulta: 21 desembre 2017].
* ↑ «'La dona palestina és el símbol de la resistència'». Europe Direct Girona, 28-09-2017. [Consulta: 21 desembre 2017].
* ↑ «Tamimi: "Es mi deber resistir y luchar contra los que robaron mi tierra, mi casa y mi país"» (en castellà). Público, 28-08-2019. [Consulta: 5 desembre 2023].
* ↑ «Turkish PM eats breakfast with Palestinian girl who challenged Israeli troops» (en anglés). Hurriyet Daily News, 30-12-2012 [Consulta: 21 desembre 2017].
* ↑ « Qui est Ahed Tamimi, l'adolescente devenue une icône de la cause palestinienne?» (en francés). Le Monde, 20-12-2017 [Consulta: 21 desembre 2017].
* ↑ «Israel detains 16-year-old Palestinian girl who was awarded in Turkey for courage» (en anglés). Daily Sabah, 19-12-2017 [Consulta: 21 desembre 2017].
* ↑ «L'Exèrcit israelià arresta una menor palestina per bufetejar dos soldats». El Periódico, 19-12-2017 [Consulta: 21 desembre 2017].
* ↑ Antoine Ajoury «Quand la petite Ahed Tamimi rend fou de rage Israël» (en francés). L'Orient le Jour, 22-12-2017 [Consulta: 23 desembre 2017].
* ↑ «Israel jutja Ahed Tamimi en un tribunal militar». Ara, 13-02-2018 [Consulta: 15 febrer 2018].
* ↑ «Ahed Tamimi: «Mi vida ha cambiado, pero no me arrepiento»» (en castellà). Naiz, 01-08-2018. [Consulta: 10 agost 2018].
* ↑ «L'adolescent palestina Ahed Tamimi visita València». Àpunt Mèdia, 25-09-2018 [Consulta: 5 octubre 2018].
* ↑ «L'exèrcit israelià deté l'activista palestina Ahed Tamimi per amenaces als colons». Vilaweb.cat, 06-11-2023. [Consulta: 6 novembre 2023].
* 1 2 ; Lieber, Dov«Israel Arrests Palestinian Activist Ahed Tamimi for 'Inciting Terrorism'». Wall Street Journal. [Consulta: 6 novembre 2023].
* ↑ «Israeli army arrests Palestinian activist Ahed Tamimi following threat to 'slaughter settlers'» (en anglès), 06-11-2023. [Consulta: 6 novembre 2023].
* ↑ Agence France-Presse «Palestinian activist Ahed Tamimi arrested for 'inciting terror': Israeli army» (en anglès). France 24. Agence France-Presse, 06-11-2023 [Consulta: 6 novembre 2023].
* 1 2 3 4 5 «Israel arrests Palestinian activist Ahed Tamimi in occupied West Bank raids» (en anglès), 06-11-2023. [Consulta: 6 novembre 2023].
* ↑ «Detenen l'activista palestina Ahed Tamimi, símbol de la lluita contra l'ocupació d'Israel». CCMA.cat, 06-11-2023. [Consulta: 6 novembre 2023].
* ↑ «Palestinian activist Ahed Tamimi arrested for 'inciting terror': Israeli army» (en anglès), 06-11-2023. [Consulta: 6 novembre 2023].
* ↑ «Ahed Tamimi: Israeli forces arrest Palestinian activist in West Bank». BBC News, 06-11-2023 [Consulta: 6 novembre 2023].

## Enllaços externs

* RedMed.org - Declaració per la llibertat de Tamimi i tots els presos polítics palestins (anglès)